РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 8
от заседанието на Комисия ”Международна дейност” на ВСС,
проведено на 06.03.2013 г.

Днес, 06.03.2013 г. (сряда) от 13.00 часа, в зала 312 на Висшия съдебен съвет, ул. „Екзарх Йосиф” №12, ет. 3, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова

ЧЛЕНОВЕ:    	Магдалена Лазарова
				 	Мария Кузманова
                			Милка Итова - отсъства
				Михаил Кожарев

На заседанието присъстваха експертните сътрудници към комисията: Христина Тодорова – директор на дирекция „Международна дейност” и Аделина Кандова – старши експерт – международна дейност в дирекция „Международна дейност”.

	По т. 15 от дневния ред присъстваха: Нели Маданска – зам.директор на Национален инститет на правосъдието и Смилена Костова – директор на дирекция «Международни и междуинституционални отношения» в НИП.

1. ОТНОСНО: Командироване на Недко Симов – зам.окръжен прокурор на Окръжна прокуратура гр. Смолян за участие в среща на проектния екип „Съдебна реформа” на Европейската мрежа на съдебните съвети, която ще се проведе на 18 и 19 март 2013 г. в гр. Рим, Италия.

Комисия “Международна дейност” предлага на Висшия съдебен съвет да вземе следното решение:
									ПРОЕКТ:

ВИСШИЯТ СЪДЕБЕН СЪВЕТ
Р  Е  Ш  И:

1.1. КОМАНДИРОВА Недко Симов - заместник-окръжен прокурор на Окръжна прокуратура гр. Смолян за участие в среща на проектния екип "Съдебна реформа" на Европейската мрежа на съдебните съвети за периода 17-20 март 2013 г. в гр. Рим, Италия .
1.2. Разходите за пътни, нощувки, дневни и медицинска застраховка са за сметка на Висшия съдебен съвет.

2. ОТНОСНО: Определяне на представители на Висшия съдебен съвет за провеждане на работно посещение по покана на Върховния съвет на съдиите и прокурорите на Турция, в периода 5-9 май 2013 г. в Анкара и Истанбул, Турция.

	Комисия „Международна дейност” предлага на Висшия съдебен съвет да вземе следното решение:
										ПРОЕКТ

ВИСШИЯТ СЪДЕБЕН СЪВЕТ
Р Е Ш И:

2.1. КОМАНДИРОВА за участие в работното посещение на представители на Висшия съдебен съвет по покана на Върховния съвет на съдиите и прокурорите на Турция, в периода 5-9 май 2013 г., в Анкара и Истанбул, Турция, както следва:
1. Галя Георгиева – член на ВСС
2. Светла Петкова – член на ВСС
3. Елка Атанасова – член на ВСС
4. Румен Георгиев – член на ВСС
5. Румен Боев – член на ВСС
6. Славка Каменова – главен секретар на ВСС

	2.2. Пътуването по маршрута Анкара – Истанбул, което ще се извърши със самолет;  разходите за настаняване в Анкара и Истанбул, както и разходите за превод от български на турски език и обратно са за сметка на Върховния съвет на съдиите и прокурорите на Турция.
2.3. Пътните разходи по маршрутите София – Анкара и Истанбул – София,  дневните и медицинските застраховки са за сметка на Висшия съдебен съвет на Република България.
2.4. Пътуванията София – Анкара и Истанбул – София ще се извършат със самолет.

3. ОТНОСНО: Проект на Въпросник до Европейската мрежа на съдебните съвети във връзка с идея за създаването на Балкански форум по съдебна администрация.
КОМИСИЯ „МЕЖДУНАРОДНА ДЕЙНОСТ”
Р Е Ш И:

3.1. ОТЛАГА разглеждането на т. 3 за следващо заседание на комисията.

4. ОТНОСНО: Въпросник от Върховния съвет на магистратурата на Румъния, получен по електронна поща чрез Европейската мрежа на съдебните съвети.

КОМИСИЯ „МЕЖДУНАРОДНА ДЕЙНОСТ”
Р Е Ш И:

4.1. ВЪЗЛАГА на дирекция „Международна дейност” да изготви отговор на въпроса, след като вземе предвид становището на Комисия по предложенията и атестирането на съдии, прокурори и следователи, да го преведе на английски език и да го изпрати по електронна поща до лицето за контакт от Върховния съвет на магистратурата на Румъния.
4.2. Изпраща въпросника на Комисия по предложенията и атестирането, за становище.

5. ОТНОСНО: Получена по електронна поща молба за съдействие от Антон Гиргинов – прокурор във Върховна касационна прокуратура, командирован като временно назначен  национален експерт на позицията „Ръководител на правните експерти” в Интегрираната мисия на ЕС в областта на върховенството на закона в Ирак /EUJUST LEX Irag/ във връзка с необходимостта от издаване на нов служебен паспорт.

КОМИСИЯ „МЕЖДУНАРОДНА ДЕЙНОСТ”
Р Е Ш И:

5.1. ВЪЗЛАГА на дирекция „Международна дейност” да окаже необходимото съдействие на Антон Гиргинов, с оглед издаването на нов служебен паспорт.
5.2. ОТПРАВЯ покана до Антон Гиргинов да присъства на заседание на комисия „Международна дейност” по време на престоя му в България /след съгласуване с Антон Гиргинов, той потвърди присъствието си на заседание на комисията на 3 април 2013г./.

6. ОТНОСНО: Обява за участие в програма: Достъп до гражданско правосъдие: Ефективност, достъпност и почтеност, Лондон, Обединено кралство – 7-11 октомври 2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:

6.1. Обявата за участие в програма: Достъп до гражданско правосъдие: Ефективност, достъпност и почтеност, Лондон, Обединено кралство – 7-11 октомври 2013 г. да се публикува на интернет-страницата на ВСС, за сведение.

7. ОТНОСНО: Обява относно подбор на национални експерти за вакантни позиции в генерални дирекции и служби на Европейската комисия с краен срок за кандидатстване пред ВСС – 18.03.2013 г. и 15.04.2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:

7.1. Обявата относно подбор на национални експерти за вакантни позиции в генерални дирекции и служби на Европейската комисия с краен срок за кандидатстване пред ВСС – 18.03.2013 г. и 15.04.2013 г., да се публикува на интернет-страницата на ВСС, за сведение.

8. ОТНОСНО: Решение на Комисия „Професионална квалификация, информационни технологии и статистика” от 26.02.2013 г. за начина на публикуване на приложенията към протоколите от заседанията на ВСС.

КОМИСИЯ „МЕЖДУНАРОДНА ДЕЙНОСТ”
Р Е Ш И:

8.1. Приема за сведение решението на Комисия „Професионална квалификация, информационни технологии и статистика” от 26.02.2013 г. и докладната записка от Светла Иванова – н-к отдел „Връзки с обществеността” относно начина, по който се  публикуват приложенията към протоколите от заседанията на ВСС.

9. ОТНОСНО: Покана от посланика на Ирландия за участие в седмия ежегоден семинар, посветен на Джеймс Баучър, на 15 март 2013 г. в 18.00 ч. в посолството на Ирландия.

КОМИСИЯ „МЕЖДУНАРОДНА ДЕЙНОСТ”
Р Е Ш И:

9.1. ОПРЕДЕЛЯ за участие в седмия ежегоден семинар, посветен на Джеймс Баучър, на 15 март 2013 г. в 18.00 ч. в посолството на Ирландия: г-жа Мария Кузманова – член на ВСС и комисия „Международна дейност” и експерт от дирекция „Международна дейност”.
9.2. ВЪЗЛАГА  на Христина Тодорова – директор на дирекция „Международна дейност” да определи служител от дирекцията, който да участва в семинара.

10. ОТНОСНО: Писмо от Константин Пенчев – Омбудсман на Република България, касаещо изпълнението на препоръките на Съвета по правата на човека на ООН по всеобщия периодичен преглед за изпълнение на ангажиментите, поети от страната ни в областта на защитата на правата на човека. /Отложена точка от 27.02.2013 г./

КОМИСИЯ „МЕЖДУНАРОДНА ДЕЙНОСТ”
Р Е Ш И:

10.1. ПРИЕМА проекта на отговор по препоръки 10, 20 и 27 , изготвени от дирекция „Международна дейност”.
10.1. ВЪЗЛАГА на дирекция „Международна дейност” да подготви писмо до Омбудсмана на Република България за предприетите мерки по препоръките на Съвета по правата на човека на ООН, които са от компетентността на ВСС.

11. ОТНОСНО: Отчет за дейността на комисия „Международна дейност” (октомври-декември 2012 г.). /Отложена точка от 27.02.2013 г./

КОМИСИЯ „МЕЖДУНАРОДНА ДЕЙНОСТ”
Р Е Ш И:

11.1 ДА СЕ ПРЕРАБОТИ отчета за дейността на Комисия „Международна дейност”  за периода м. октомври – м. декември 2012 г., съгласно направените забележки от членовете на комисията и да се предостави на следващото заседание за приемане.

12. ОТНОСНО: Заповед № 95-00-73/26.02.2013 г. на главния секретар за определяне на експертни и технически сътрудници към постоянно действащите комисии при ВСС., за сведение.

КОМИСИЯ „МЕЖДУНАРОДНА ДЕЙНОСТ”
Р Е Ш И:

12.1. Приема за сведение заповед № 95-00-73/26.02.2013 г. на главния секретар за определяне на експертни и технически сътрудници към постоянно действащите комисии при ВСС.

13. ОТНОСНО: Заповед № 95-00-082/27.02.2013 г. на главния секретар относно разходването на материали за комисиите, за сведение.
КОМИСИЯ „МЕЖДУНАРОДНА ДЕЙНОСТ”
Р Е Ш И:

13.1. Приема за сведение заповед № 95-00-082/27.02.2013 г. на главния секретар относно разходването на материали за комисиите.

14.  ОТНОСНО: Командироване на Елга Цонева – председател на Административен съд гр. Русе за участие в среща по проектния екип „Съдебни стандарти III” на Европейската мрежа на съдебните съвети, която ще се проведе в периода 08-09 април 2013 г. в гр. Истанбул, Турция.

Комисия “Международна дейност” предлага на Висшия съдебен съвет да вземе следното решение:
									ПРОЕКТ:

ВИСШИЯТ СЪДЕБЕН СЪВЕТ
Р Е Ш И:

	14.1. КОМАНДИРОВА Елга Венелинова Цонева за участие в работна среща на проектния екип „Съдебни стандарти III” на Европейската мрежа на съдебните съвети, която ще се проведе на 8 и 9 април 2013 г. , за периода 7-10 април 2013 г. в гр. Истанбул, Турция.
	14.2. Разходите за пътни, нощувки, дневни и медицинска застраховка за посочения в т. 14.1 период, съгласно Наредбата за служебните командировки и специализации в чужбина, са за сметка на Висшия съдебен съвет. Пътуването ще се извърши със самолет по маршрута Букурещ-Истанбул-Букурещ.
           14.3. ИЗПРАЩА преписката на комисия „Бюджет и финанси” на ВСС, за сведение и по компетентност.
	Забележка: По молба на Елга Цонева, пътуването ще бъде с начална дата 06.04.2013 г., като разходите за нощувка и дневни за 06.04.2013 г. са за сметка на командированото лице.

15. ОТНОСНО: Писмо /ел. поща/ от Моника Димитрова-Бийчър – директор и ръководител на УО на „Оперативна програма Административен капацитет” – МФ за определяне на представител от ВСС за участие в среща на 07.03.2013 г. в Министерски съвет с представители на НИП, ОПАК, Национален фонд и др. по прилагането на ПМС 330 в сферата на съдебната власт.

КОМИСИЯ „МЕЖДУНАРОДНА ДЕЙНОСТ”
Р Е Ш И:

	15.1. ОПРЕДЕЛЯ за участие в срещата на 07.03.13 г. от 16.30 ч. в Министерски съвет: Красимира Василева – н-к отдел „ЮСДКВСС”, дирекция „Правна” и Денка Русева – гл. експерт-счетоводител в дирекция „Финанси и бюджет”.

	16. ОТНОСНО: Писмо по ел. поща от Елка Ерменкова – съдия в Окръжен съд гр. Благоевград, ползваща неплатен отпуск по чл. 331, ал. 1 от ЗСВ с искане за изразяване на принципно становище на ВСС, с цел изпълнение на функциите й като международен съдия  в Апелативния състав на Върховния съд на Република Косово.

КОМИСИЯ „МЕЖДУНАРОДНА ДЕЙНОСТ”
Р Е Ш И:

16.2. Приема за сведение писмото от Елка Ерменкова – съдия в Окръжен съд гр. Благоевград, ползваща неплатен отпуск по чл. 331, ал. 1 от ЗСВ.

ПРЕДСЕДАТЕЛ 
НА КОМИСИЯТА:       /п/
					     	  СОНЯ НАЙДЕНОВА